kardosdrur/scandi-wiki huggingface dataset:
Harakat-i Inqilab-i Islami

Harakat-i-Inqilab-i-Islami ("Den islamiske revolutions bevægelse (HII)) er et mujahid parti i Afghanistan, der kæmpede mod de sovjetiske styrker. Mohammad Nabi Mohammadi var lederen af partiet. HII opererede i de sydlige afghanske regioner Kandahar, Helmand, Uruzgan, Ghazni, Paktika og Vardak. HII var ikke en så stærk gruppe som Hezbi Islami. Bevægelsen var del af "Pashawar Seven" koalitionen af mujahid styrkerne. 

Gennem 90'erne mistede HII mere og mere magt. Det blev især svigtet efter udbryderpartiet "Afghanistans nationale islamiske parti" blev dannet, og tiltrak mange af HIIs støtter. 

Efter Nabi Mohammadis død i Pakistan i 2001, blev bevægelsen overtaget af hans søn Ahmad Nabi Mohammadis. Under hans lederskab skiftede partiet navn til Harakat-e Inqilab-e Islami wa Melli-ye Afghanistan ("Afghanistans Islamiske og nationale revolutionære bevægelse"). I april 2005 blev bevægelsen medlem af Jabha-ye Tafahom-e Melli-ye Afghanistan ("Afghanistans Nationale Forståelsesfront") en koalition af 12 oppositions partier, fronten varede dog ikke længe.

Politiske partier i Afghanistan
Partia Fashiste e Shqipërisë

Partia Fashiste e Shqipërisë (dansk: Det albanske fascistparti) var et fascistisk parti i Albanien. Partiet havde sin storhedstid fra 1939, hvor Italien besatte landet indtil 1943, hvor Italien kapitulerede. Derefter faldt Albanien under tysk okkupation, og PFSh blev udskiftet med Det albanske Nazist-parti. 

PFSh var en lydbevægelse styret af den italienske paramilitær Fasci di Combattimenti, med Benito Mussolini som leder. Under PFSh's regeringstid realiserede de tanken om et Storalbanien, ved at udvide grænserne med Kosovo og Epirus. Partiet udøvede også antisemitisme ved at forbyde albanske jøder at blive medlemmer af partiet.

Historie 
Partiet blev grundlagt af Tefik Mborja, en albansk kollaboratør og ven af den tidligere italienske udenrigsminister, Grev Ciano. 

I begyndelsen af 1943 reorganiserede Maliq Bej Bushati, en antimonarkistisk nationalist, parti og omdøbte det til "Storalbaniens Vogtere". Først arbejdede Bushati for en større distance fra Italien, men da Italien kapitulerede, og Albanien blev overtaget af Nazityskland, ændrede den politiske situation i landet.

Efter Tyskland havde overtaget magten over Albanien, reorganiserede SD-lederen Ernst Kaltenbrunner Storalbaniens Vogtere, og omdøbte det til "Det albanske Nazist-Parti", som havde formel kontrol over Albanien. Tysklands kontrol var løsere i Albanien end andre af deres besatte områder, og Albanien udvidede ikke forfølgelsen af jøder med deportation og drab.

Efter Nazi-Tysklands fald, udbrød der borgerkrig i Albanien, hvor nogle medlemmer af nazistpartiet kæmpede mod det kommunistiske styre, både i Albanien og i Kosovo. Nazistpartiet opløste sig selv i starten af 1950'erne.

Eksterne Henvisninger 
 Jøderne i Albanien under 2. verdenskrig 
 "Rescue in Albania" af Haroey Samer
 Verdens stater og Regenter: Albanien

Politiske partier i Albanien
Fascisme
Ipkg

Ipkg er et letvægts pakkehåndteringssystem. Det bruges primært til små linux maskiner – f.eks. access points, smartphones eller NAS. De NAS's der bruger ipkg kan nævnes følgende producenter QNAP,Synology og Netgear.

Udviklingen af ipkg er indstillet og mange af de projekter der har brugt ipkg, er nu gået over til at bruge opkg til pakkehåndteringssystem.

Pakkeforvaltnings-relaterede programmer Linux
Matchbox (window manager)

Matchbox er en fullscreen windowmanager. Man kan således kun se et program af gangen. Matchbox benyttes mest til maskiner, der har små grafiske skærme, eller som kun skal køre ét program af gangen.

Eksterne henvisninger 
 Officiel hjemmeside

Skrivebordsmiljøer til Linux
Novell Evolution

Evolution eller Novell Evolution (indtil Novells køb af Ximian i 2003 også kendt som Ximian Evolution) er et program, der er både e-mailklient, kalender, adressebog og opgaveliste. Det har været en officiel del af GNOME siden 2004. Udviklingen er delvist betalt af Novell.

Ekstern henvisning 
 Programmets projektside

Frie e-mailprogrammer
Internetprogrammer til UNIX
Internet-software til Linux
Internet-software til OS X
Internet-software til Windows
Volf Acoustic Records

Volf Acoustic Record’s er ni grammofonplader med terapeutiske lyde, hver af fem minutters varighed, som den dansk-amerikanske fysiker Chr. A. Volf lod indspille midt i 1930-erne. 

Lyden er beregnet til at påvirke høresansen og forbedre det indre øres funktioner - særligt den såkaldte høredynamik og benledningen. Ved lægeligt forsøg i 1961 med børn i fjerdeklasserne ved skolevæsenet i Fredericia viste disse pladeindspilninger en markant forbedrende effekt på læsehandicappede elevers højtlæsningsfærdighed. 

Volf Acoustic Record's er endnu ikke offentligt tilgængelige. Der findes meget få komplette samlinger af de oprindelige 78-plader.

Fodnoter

Se også 
 Smerteoverfølsom hørelse.

Fysiologi
Sara Bro

Sara Freja Bro (født 27. april 1974 i København) er en dansk TV-vært og forfatter. Siden har hun været ansat på både DR og TV 2 over flere omgange og været vært på en lang række programmer på både tv og radio. Hun har også medvirket i reklamefilm.

Karriere 
I 1992 instruerede hun dokumentarfilmen ”Epilog” sammen med Mikala Krogh. Siden da har hun været ansat i både DR og TV 2. Hun startede i 1995 som radiovært i Børneradio på P3 i DR. I 1998 blev hun ansat hos TV 2 og var vært på børneprogrammet ”Fjernsyn med Sara og Peter”. To år senere var hun med til starte TV 2 Zulu og var vært på programmet "Den perfekte mand, på TV 2 Zulu. I 2001 blev hun igen ansat i DR, som radiovært i P3. Fra 2004-2006 var hun igen ansat på TV 2 Zulu og var vært på "Modepatruljen" og "Sara og Signe". I 2006 blev hun vært på "Hjerteflimmer" på DR1. I 2011 sagde hun sit job på DR op og bliver ansat på Nordisk Film for at lave weekend TV-programmet "Weekend Weekend" til TV 2, sammen med Christiane Schaumburg-Müller (senere Ibi Støving ) og Felix Smith. Fra juni 2012 er hun dog igen ansat i DR som radiovært på P3.

I efteråret 2012 deltog hun i tv-programmet Maestro på DR1.

Sammen med David Mandel var hun vært på P3-programmet Sara og David, der blev sendt sidste gang i 2014.

Sara Bro deltog i 2020 i sæson 17 af Vild med dans., hvor hun dansede med den professionelle danser Morten Kjeldgaard. Parret endte på en 5. plads.

Hun har skrevet bogen Sara Bros dagbog om brystkræft, der udkom i 2004.

I 2020 fik startede Sara Bro podcasten "Hjerteflimmer for voksne" på DR, der havde premiere d. 21 oktober. I "Hjerteflimmer for voksne" mødes Sara Bro med parterapeut Jytte Vikkelsø og to gæster som stiller hinanden spørgsmål om kærlighed fra deres eget liv.

I januar 2021 overtog hun værtsrollen i "Mads og Monopolet" fra Mads Steffensen. Radioprogrammet hedder i dag "Sara og Monopolet". Første afsnit med Sara blev sendt lørdag d. 9 januar 2021.

Privatliv 
Hun er datter af Arne Bro og Susanne Bro. Hun har to børn. 

I midten af 1990'erne var Sara Bro kæreste med Kasper Eistrup, som hun også var gift med i en kort periode.

Hun har tidligere været gift med TV 2 Zulu-redaktør Asger Schønheyder, med hvem hun har to børn, Fritz og Miriam. 

Siden 2016 har hun dannet par med Lasse Lund, som er tv- og medietilrettelægger. I 2019 friede Sara til Lasse på en hængebro i Costa Rica.

Referencer

Eksterne henvisninger 
 

Studieværter fra Danmark
Personer fra København
Selvbiografer fra Danmark
Dansksprogede forfattere fra Danmark
Prostitute Disfigurement

Prostitute Disfigurement er et brutal dødsmetal-band fra Holland. Bandet blev dannet i 2000 af Niels Adams, Niels van Wijk og Patrick, men de fik snart efter selskab af guitaristen Roel. Oprindeligt hen bandet Disfigure, men efter at have skrevet kontrakt med pladeselskabet Dismemberment Records udgav de deres demo samt deres første album, Embalmed Madness, i 2001 som Prostitute Disfigurement.
Embalmed Madness blev oprindeligt kun trykt i 500 eksemplarer, men de blev udsolgt så hurtigt at der i hast blev fremstillet yderligere 500, som ligeledes blev udsolgt.

Både demoen og Embalmed Madness blev indspillet med hjælp fra en trommemaskine. Efterhånden som bandet begyndte at optræde live, fik de brug for en trommeslager, og hyrede trommeslageren Tim.
Med Tim med i bandet begyndte indspilningen af deres andet album, Deeds of Derangement, som blev udgivet i august 2003 af tyske Morbid Records. Kort herefter forlod guitaristen Niels van Wijk bandet, og blev i stedet erstattet af Benny.

Efter to år i bandet forlod trommeslageren Tim bandet, og blev erstattet af den mere erfarne Michiel van der Plicht.

I 2004 blev Embalmed Madness genudgivet på Unmatched Brutality Records, og i 2005 udgav Prostitute Disfigurement deres seneste album, Left in Grisly Fashion, nu på Neurotic Records.

Bandet gik i opløsning i 2008, efter at have udgivet albummet Descendants of Depravity, men blev gendannet i 2010.

Nuværende medlemmer 
 Niels Adams – Sang
 Michael Philip Barber – Lead guitar
 Martijn Moes – Rytmeguitar
 Patrick Oosterveen – Bas
 Dennis Thiele – Trommer

Diskografi

Studiealbum 
 2001: Embalmed Madness
 2003: Deeds of Derangement
 2005: Left in Grisly Fashion
 2008: Descendants of Depravity
 2014: From Crotch to Crown

Demoer 
 2001: Disfigure

Fodnoter

Eksterne henvisninger 
 Prostitute Disfigurement's officielle webside 
 

Musikgrupper fra Nederlandene
Dødsmetalgrupper
Musikgrupper fra 2000
Embalmed Madness

Embalmed Madness er debutalbummet fra det hollandske brutal dødsmetal-band Prostitute Disfigurement. Albummet blev oprindeligt kun udgivet i 500 eksemplarer, men da de blev revet væk, blev der i hast fremstillet yderligere 500.

Spor 
 Slaughterhouse Sledgehammer 
 Feasting On Remains
 Choking On Defecation
 Bloodless
 Rotting Away Is Better Than Being Gay
 Chainsaw Abortion
 Knifeslasher
 Disemboweled
 On Her Guts I Cum
 Prostitute Disfigurement
 Cadaver Blowjob
 Dissector
 Bloodless (Demo)
 Feast On Remains (Demo)
 On Her Guts I Cum (Demo)
 Rotting Away Is Better Than Being Gay (Demo)
 Dissector (Demo)

Musikere 
Albummet er Prostitute Disfigurements eneste uden trommeslager. Trommerne blev indspillet med en trommemaskine.
Niels Adams – Sang
Niels van Wijk – Guitar
Roel – Guitar
Patrick – Bas

Fodnoter 

Album fra 2001
Prostitute Disfigurement-album
Mikkel Meyer

Mikkel Meyer (født 1977) er en dansk komponist, producer og laptopmusiker med særlig interesse for oversættelse og omformning af lydmateriale.
 
Han har bl.a. produceret for ResonanceFM og Danmarks Radio og spiller desuden i flere forskellige band-konstellationer, deriblandt MikkelModulererMarius med forfatteren Marius Nørup-Nielsen.

De har bl.a. spillet på Literaturhaus, LAB, Musikcaféen i Huset (Komponent), Kafkaféen og Roskilde Festival (2005 og 2006).

Udover sit kunstneriske virke beskæftiger han sig også med lyddesign til computerspil.

Udgivelser 
 N. EP (Mini, EP) Smallfish 2006
 Oil On Aluminium #2: Responge (12") Statler & Waldorf 2006
 Ugorskij & Meyer (CDr) "Healing Beats" Self 2007
 MikkelModulererMarius "Ka' du lege!?" Geiger 2009

Medvirker på 
 Pelding Pelding (CD) JazzFudge 2002
 Pelding Spine (CD) You Lizard Shakedown Records 2005
 Radio Recordings Four (CD) Radio Recordings 2007
 Martin Hall (CD) "Hospital Cafeterias" Alarm/Panopticon 2009

Numre 
 Xcalibur Comp 2001 (CDr) "Test 9" XCAL 2001 
 Technical Breakdown (2xCD) "It Should Have Been A Dubby Technotrack" AUX 2006
 Soundwalk (CD) "Audible Traffic" LA SoundWalk 2006
 Copenhagen Label Collaboration 2007 (CD) "N4" Copenhagen Label Collaboration 2007
 Radio Recordings Four (CD) "Geiger" Radio Recordings 2007
 Radio Recordings Four (2x12") "Geiger" Radio Recordings 2007
 Martin Hall (CD) "Hospital Cafeterias" Alarm/Panopticon 2009

Eksterne henvisninger 
 www.mikkelmeyer.dk 
 www.mod-m.com  
 www.virkeligheden.info 
 www.aux.dk

Komponister fra Danmark
Stundsig

Stundsig ligger i Sydvestjylland og er en lille bebyggelse, beliggende mellem Horne og Ringkøbingvejen. I Stundsig er der 7-8 huse. Det ene er et gammelt forsamlingshus. Stundsig forbindes ofte i omegnen med gårdbutikken Stundsig Landæg. Landsbyen ligger i Varde Kommune og hører til Region Syddanmark.

Lokaliteter i Varde Kommune
Carl Dauw

Carl Christian Ludvig Dauw (født 5. februar 1889 i København) var julemand i Magasin du Nord i næsten 30 år fra 1932.

Varehusjulemanden havde sin danske debut i Magasin du Nord på Kongens Nytorv i 1932. Carl Dauw, som var kontorbud og en mand af statur som Santa Claus, fik 100 kroner ekstra for at gå rundt i julemandskostume og sælge chokolade til kunderne. Dauw fandt selv, at det var forkert, at julemanden skulle sælge og foreslog i stedet, at man fik fremstillet ønskesedler, der skulle udfyldes af børnene. Det blev en succes, og i de næste 30 år var Carl Dauw varehus-julemand i Magasin du Nord.

I TV 2s julekalender Pyrus Alletiders Julemand fra 1997 handler det 20. afsnit (20. december) om Carl Dauw. Rollen som Carl Dauw (varehus-julemand) spilles af Lars Lohmann.

Referencer

Jul
Personer fra København
Christian August 2. af Slesvig-Holsten-Sønderborg-Augustenborg

Christian August II, hertug af Slesvig-Holsten-Sønderborg Augustenborg (19. juli 1798 i København – 12. marts 1869 på Primkenau i Schlesien) var søn af hertug Frederik Christian af Augustenborg og Louise Augusta af Danmark, Frederik 6.s søster. Hans lillebror var prins Frederik af Nør. Han var svoger til Christian 8. af Danmark.

Christian August var medlem af stænderforsamlingen i Slesvig by og deltog 1848 på slesvig-holstensk side i oprøret mod Danmark.

Biografi 

Christian August og hans lillebror Frederik af Nør gjorde krav på den danske krone (som efterkommer af hertug Hans den Yngre), da den sidste oldenborgske konge Frederik 7. døde uden efterkommere. Dette krav blev i 1846 afvist af Christian 8..

Under oprøret 1848 skaffede Christian August preussisk hjælp til slesvig-holstenerne. Efter oprørernes nederlag i 1850 blev han landsforvist.

I 1852 modtog han tre mill. rigsdaler for sine godser mod at give afkald på arveretten. Alligevel overdrog han 1863 sine arvekrav til sønnen Friedrich, der lod sig udråbe til Frederik 8., men fejedes væk af Bismarck. Efter de to slesvigske krige produceredes natpotter med portrætter af Christian August af Augustenborg og Frederik af Nør i bunden.

Ægteskab og børn 
I 1820 giftede Christian August sig med komtesse Louise Danneskiold-Samsøe (1797-1867). Ægteskabet kom i stand trods modvilje fra kong Frederik VI, der var Christian Augusts morbroder.

I ægteskabet blev der født syv børn:
 Alexander Frederik (1821-1823)
 Louise Augusta (1823-1872), ugift
 Caroline Amalie (1826-1901), ugift
 Vilhelmine Frederikke (1828-1829)
 Frederik Christian August, Hertug af Augustenborg (Friedrich der Achte) (1829-1880). (Svigerfar til kejser Wilhelm 2. af Tyskland).
 Christian (1831-1917), gift med Helena af Storbritannien.
 Henriette (1833-1917), gift med Johann Friedrich von Eschmarch.

Litteratur

Eksterne links 

 Om Christian August af Augustenborg 
 Die Herzöge von Augustenburg på Gesellschaft für Schleswig-Holsteinische Geschichte's hjemmeside 

Hertuger af Augustenborg
Stænderdeputerede fra Slesvig
Tilhængere af slesvig-holstenismen
Danskere i 1800-tallet
Personer fra København
Personer i Dansk Biografisk Leksikon
Generaler fra Danmark
Kavaleriofficerer fra Danmark
Godsejere fra Tyskland
Scott Columbus

Walter Scott Columbus (10. november 1956 – 4. april 2011) var trommeslager i det amerikanske heavy metal/power metalband Manowar. 

Han spillede i Manowar fra 1983 til 1990, hvor han forlod bandet, i følge medierne fordi hans søn blev syg. Selv har han udtalt til Classic Rock Magazine at hans søn ikke var syg, men intet om den egentlige grund til hans udtræden af bandet. Kenny Earl "Rhino" Edwards overtog rollen på The Triumph of Steel, hvorefter Columbus vendte tilbage på Louder Than Hell.

Kilder 

Trommeslagere fra USA
Kongeriget Sardinien

Kongedømmet Sardinien var igennem mere end fem århundreder en selvstændig stat på øen Sardinien og på fastlandet mod nord, hvor sidstnævnte efterhånden blev det primære tyngdepunkt. Det var ofte kombineret med omfattende territorier andre steder i Europa, såsom Korsika og Savoyen. Før det sardinske monarki blev etableret, var øen inddelt i fire giudicati styret af iudices (dommere, der nogle gange omtalte sig selv som reges, dvs. konger).

Historie 
Det første kongedømme på øen Sardinien blev skabt af Frederik Barbarossa i 1164. Det var en del af det tysk-romerske rige, selvom pavedømmet også kæmpede for imperiel suzerænitet over Sardinien. I 1297 grundlagde Pave Bonifatius 8. et nyt kongedømme på Sardinien, som fra 1420 blev en del af Kongeriget Aragonien. I 1720 ved Freden i Haag, blev kongeriget på øen fusioneret med hertugdømmet Savoyen, med hertugen af Savoyen som ny konge over Kongeriget Sardinien, nu med besiddelser både på øen Sardinien og på fastlandet (Savoyen). Hovedstaden (Torino) lå på fastlandet. Kongeriget indgik i en byttehandel hvor modparten fik Kongedømmet Sicilien. 

I 1860 erobrede Kongeriget Sardinien den midterste og sydlige del af Italien under felttoget De tusindes ekspedition som gjorde at Kongeriget Begge Sicilier blev underlagt. 
I 1861 var det en af de grundlæggende stater i det nye Kongeriget Italien, bl.a. blev den sardinske konge Victor Emanuel II den første konge af Italien. Derefter ophørte Kongeriet Sardinien med at eksistere.

Territorial udvikling i Italien fra 1796 to 1860

Referencer 

 
Forhenværende europæiske lande
Etableret i 1720
Ophørt i 1861
Sardinien
Sardinien
Sardinien
Juan Antonio Flecha

Juan Antonio Flecha Giannoni (født 17. september 1977 i Junín, Buenos Aires) er en spansk tidligere professionel landevejscykelrytter. Han var ekspert i brostensetaper og har vundet 2 sejre som professionel

Eksterne henvisninger 

 

Mandlige cykelryttere fra Spanien
Museum of Modern Art

Museum of Modern Art, MoMA, er et kunstmuseum med samtidig kunst beliggende på Manhattan i New York City. Det er indviet i 1929.
Samlingen omfatter også værker af legender af verdensdesign som Livio Castiglioni, Achille Castiglioni, Pier Giacomo Castiglioni.

Repræsenterede kunstnere 
 Vincent van Gogh
 Pablo Picasso
 Salvador Dalí
 Piet Mondrian
 Claude Monet 
 Henri Matisse 
 Paul Cézanne 
 Frida Kahlo

Billedgalleri

Eksterne henvisninger 

 

Kunstmuseer i USA
Bygninger, konstruktioner og anlæg på Manhattan
Museer etableret i 1929
Lash LeRoux

Lash LeRoux (født d. 22. november 1976) er en amerikansk fribryder, kendt fra bl.a. World Championship Wrestling.

Biografi

World Championship Wrestling 
Lash LeRoux begyndte at træne hos WCW Power Plant i 1997, og debuterede på WCW TV i 1998 som Mark LeRoux. Her fungerede han oftest som jobber. I slutningen af 1999 taggede han sammen med Disco Inferno mod Big Vito og Johnny the Bull ved WCW Starrcade. I 2000 var LeRoux en af de folk der blev "fyret" af Vince Russo for ikke at passe ind. LeRoux slog sig sammen med de andre "utilpassede", og dannede Misfits In Action. I denne gruppe blev han kendt som Corporal Cajun og vandt WCW Tag Team titlerne sammen med Lieutenant Loco.

Eksterne henvisninger 
 

Wrestlere fra USA
Defloration

Defloration er når jomfruhinden (hymen eller mødommen) på en pige/kvinde gennembrydes. Penis eller fx en dildo bliver indført i vagina, og derefter bliver hymen brudt, og pigen er derefter ikke jomfru mere.

Der forekommer ofte blod i vagina, efter brud af hymen.

I nogle kulturer er det vigtigt at være jomfru på bryllupsnatten.

Sexologi

en:Virginity#Definitions of virginity loss
Kim Borg

Kim Borg (født 7. august 1919, død 28. april 2000) var en finskfødt basbaryton, sanglærer og komponist, der fra ca. 1950 boede i København, men havde en international karriere som sanger.

Han blev kemiingeniør i 1946, men samtidigt med sine studier uddannede han sig i sang og komposition både i Helsinki hos Heikki Teittinen, Leo Funtek og Aarre Merikanto og senere i Stockholm hos Andrejewa de Skilondz i København hos Magnus Andersen samt i Østrig, USA og Italien.

Sangeren 
Fra 1946 virkede han nogle år som forskningsingeniør. Han debuterede i 1947 som koncertsanger i Helsinki, og fra 1949 var han udelukkende professionel sanger. I 1951 havde han sin første operarolle som Colline i La Bohème af Puccini på Den Jyske Opera i Århus. Derefter tog karrieren fart med roller over hele Nordeuropa. Han blev tilknyttet Det Kongelige Teater og var senere i fast engagement på operaerne i Stockholm og Hamburg. I oktober 1959 sang han grev Almaviva på Metropolitan-operaen i New York, og i 1961 sang ham Boris Godunov i Moskva. Han var en efterspurgt sanger og optrådte bl.a. i Canada, Australien, New Zealand og Mellemøsten samt ved festspillene i Edinburgh, Glyndebourne, Salzburg og Wien. Han stoppede som operasanger i 1980 og var fra 1972 til 1989 professor i sang ved Det Kongelige Danske Musikkonservatorium. 

Borgs repertoire omfattede partier som Boris Godunov (Modest Mussorgskij), Don Juan (Mozart), Sarastro i Tryllefløjten (Mozart), Philip i Don Carlos (Verdi), Gremin og Onegin i Eugen Onegin (Tjajkovskij), Pizzarro i Fidelio (Beethoven), Basilio i Barberen i Sevilla (Rossini), Golaud i Pelleas og Melisande (Claude Debussy), Hans Sachs i Mestersangerne (Wagner) og mange andre. Han sang med enorm succes Boris Godunov på originalsproget på Bolsjojteatret i Moskva; han beherskede dette parti på fem sprog. 

Foruden sin omfattende operavirksomhed skabte Borg sig internationalt ry som lieder- og oratoriesanger i hele det klassiske repertoire. Han har indsunget talrige grammofonplader.

Komponisten 
Som komponist skrev Kim Borg orkesterværker, kammermusik og sange. Desuden lavede han orkesterarrangementer af Sange og danse om døden af Modest Mussorgskij og værker af Hugo Wolf. Han har desuden udgivet sangpædagogiske arbejder.

Værker 
 basunkoncert
 en strygekvartet
 op. 16 Ophelia Sings (trio for sopran, fløjte & viola)
 op. 22 Ventidue duettini (22 små duet-satser for diverse instrumenter)
 en strygetrio
 Stabat Mater

Privat 
Kim Borg var gift med forfatter Ebon Borg (1924 - 2015), der ejede Danmarks største private samling periodica, og far til dramaturg Mette Borg, gift med Ernst Bruun Olsen  og til sangeren og komponisten Matti Borg. Denne er gift med operasanger Gitta-Maria Sjöberg. De er forældre til sangeren Markus Borg.

Kilder m.m. 
 Dansk biografisk Leksikon 1979
 Kim Borgs fortolkning af Franz Schuberts lied Litanei
 Omtale + billede
 Nekrolog i The Independent

Klassiske komponister fra det 20. århundrede
Komponister fra Danmark
Komponister fra Finland
Operasangere fra Finland
Personer i Dansk Biografisk Leksikon
Personer i Kraks Blå Bog (afdøde)
Riddere af Dannebrog
Personer fra Helsinki